Blod & ære

Blod & ære er en norsk dokumentarfilm fra 2008. Filmen forteller om forholdet mellom Ole Klemetsen, som er en av Norges mest berømte boksere, og faren John Klemetsen.Dokumentaren Blod & ære  – fra Norsk kulturråds nettsider Den er regissert av Håvard Bustnes, og produsert av Faction Film, med støtte fra Norsk kulturråd, Norsk filmfond, Midtnorsk filmfond og Midtnorsk filmsenter. Manus er skrevet av Bjørn-Erik Hanssen, som også skrev biografien "Lukkøye".  

 Bakgrunn 
Familien Klemetsen hadde omtrent  700 timer med video og smalfilm som dokumenterer hele livet deres, med hovedvekt på Oles boksekarriere. Disse klippene er flettet sammen med opptak i filmens nåtid av dansebandet "Team Klemetsen", bestående av John sr., John jr. og Ole Klemetsen, som reiser rundt og spiller på ulike arrangement i Rogaland. Ut fra denne posisjonen diskuterer de hva som egentlig skjedde i de mange fasene av Oles boksekarriere. Filmens fortellerstemme er av John Klemetsen, og en får dermed inntrykk av at det er familiens egen film.

 Mottagelse 
Blod & ære fikk terningkast seks av Aftenposten og fem av Filmpolitiet. Filmen fikk også karakter 7 av 10 av Kulturo.no.God  – anmeldelse på Kulturo.no  I 2008 ble filmen kåret til beste dokumentarfilm under Kortfilmfestivalen i Grimstad, beste dokumentar på Nordisk Panorama, og vant Amandaprisen for beste dokumentar.– NRK – Amanda-prisene utdelt

 Priser 
 2008 Amandapris
 2008 Gullstolen beste dokumentar Kortfilmfestivalen
 2008 Best Nordic Documentary, Nordisk Panorama
 2009 Crystal Heart Award, Heartland Film Festival
 2009 Special Mention, Nordische Filmtage, Lübeck

 Referanser 

 Eksterne lenker 


Kategori:Norske dokumentarfilmer
Kategori:Biografiske dokumentarfilmer
Kategori:Norskspråklige filmer
Kategori:Amanda for beste dokumentarfilm
Kategori:Dokumentarfilmer om sport
Kategori:Dokumentarfilmer fra 2000-årene